## El Circuit Ricardo Tormo celebra el seu 25 aniversari amb una entrega de premis en la recta de meta

*** El Circuit va ser inaugurat en setembre de 1999 amb motiu del primer Gran Premi de la Comunitat Valenciana
* El pilot de MotoGP, Pedro Acosta, la pilot Nerea Martí i el CEO de Dorna, Carmelo Ezpeleta entre els premiats**

El president de la Generalitat, Carlos Mazón, presidirà la celebració del 25 aniversari del Circuit Ricardo Tormo, que tindrà lloc el dijous 12 de setembre en la recta de meta del traçat de Cheste.

Més de 400 convidats tindran l’oportunitat de compartir en directe una jornada de record en la inauguració de les instal·lacions de Cheste el mes de setembre de 1999 amb motiu del primer Gran Premi de la Comunitat Valenciana.

En l’acte es realitzarà un recorregut recordant les 14 corbes del traçat valencià per a reconéixer en una entrega de premis el treball de persones i entitats clau per al Circuit durant els últims 25 anys.

El pilot de MotoGP, Pedro Acosta, la pilot d’automobilisme Nerea Martí i el CEO de Dorna Sports, Carmelo Ezpeleta, estan en una llista de premiats plena de sorpreses.

L’entrega de premis se celebrarà a poqueta nit en la recta de meta del Circuit que està preparant la celebració durant este cap de setmana del NAPA Racing Weekend, l’esdeveniment organitzat per la Real Federació Espanyola d’Automobilisme que congregarà durant el cap de setmana més de 5.000 persones en les graderies i el pàdoc.

Fecha: 11/09/2024